b"\n_START_ARTICLE_\nEstigma (sociologia)\n_START_PARAGRAPH_\nEn sociologia, l'estigma \xc3\xa9s una condici\xc3\xb3, atribut, tret o comportament que fa que el seu portador sigui incl\xc3\xb2s en un marc social contra el que es genera una imatge negativa cap als seus membres i se'ls veu com culturalment inacceptables o inferiors. El concepte va ser encunyat el 1963 pel soci\xc3\xb2leg nord-americ\xc3\xa0 Erving Goffman, en el seu reconegut llibre del mateix t\xc3\xadtol, on precisa la noci\xc3\xb3 sociol\xc3\xb2gica del terme com fet de pert\xc3\xa0nyer a un grup social menystingut (grup \xc3\xa8tnic, religi\xc3\xb3, naci\xc3\xb3, etc.), distingint entre les nocions anat\xc3\xb2mica (abominaci\xc3\xb3 del cos) i psicol\xc3\xb2gica (defectes del car\xc3\xa0cter de l'individu)."